Keisya Levronka

Keisya Levronka (lahèr è tanggal 2 Pèbruari 2003) panèka sala sèttong panyanyi bân aktris Inḍonèsia. Keisya molaè alako neng è dhunnya hiburan kalabân noro' lalampan nyarè bakat Inḍonèsian Iḍol è mosèm ka sapolo, sè ètayangaghi è RCTI ḍâri taon 2019 kantos 2020. Saellana lulus dâri Inḍonèsian Iḍol, abâ'na agâbung è label rekaman Universal Music Inḍonèsia bân molaè ḍebut dhâddhi panyanyi kalabân lagu "Jadi Kekasihku Saja". Salaèn alako è dhunnya musik, Keisya jhughân maso' ka dhunnya akting è taon 2021, kalabân akting lughâlluna è serial Jingga ḍan Senja.

È taon 2022, lagu sè ka empa', "Tak Ingin Usai," suksès è bânnya' tangghâ lagu ḍigital è Inḍonèsia, è antarana bâḍ è ponca Billboard Inḍonèsia abitdhâ 11 minggu. Lagu panèka jhughân aghâbây Keisya ngaollè pangarghâ'ân lughâlluna è Malaysia, Anugerah Inḍustri Muzik, è ḍâlem kategori Lagu Bhâsa Melayu Terbaik sè èkaghâbây bân Artis Manca naghârâ.

 Kaoḍi'ân awwâl bân Penḍiḍighân 
Keisya Levronka lahèr è tangghâl 2 Pèbruari 2003, è Malang, Jhâbâ Tèmor. Keisya panèka ana' kaḍuwâ' ḍâri tello' ana'na Havron Liebchen bân Levi Leonita. Keisya ana’ binè’ tongghal, Keisya anḍi' tarètan lakè', Garry Milano, bân tarètan lakè', Lexi Valleno. Nyamana, "Levronka," panèka kombinasi ḍâri nyamana orèng towana. Èbhuna ngoca' jhâ' Keisya lahèr kalabân kolè' sè petteng bân obu'na sè ta' lebbhâ', tèpès, bân ceng nyaraceng. Keisya èlahèrraghi ḍâlem kalowarga muslim ètnis Jhâbâ. Keisya rajâ bân bâḍâ è Komplèks Perumahan Sawojajar II, Pakis, Kabupatèn Malang.

 Sombher